Sigurd Barrett

Søren Sigurd Barrett (født 20. januar 1967) er en dansk pianist, komponist og forfatter. Han har optrådt som entertainer inden for mange musikalske stilarter, i tv-programmer, med formidling af sagn, myter, bibelhistorie og salmer til børn og har komponeret 8 musicals. Han har udgivet flere end 40 musikalbums og flere end 50 bogtitler, som tilsammen er solgt i op mod 1 mio eksemplarer. Han har optrådt i 17 lande og alene i Danmark spillet flere end 3.000 koncerter.

Opvækst og uddannelse 

Sigurd Barrett er født i Rødovre og opvokset i Viborg. Han spillede klaver første gang som toårig og skrev børnesange som seksårig og spillede sit første professionelle job som 12-årig i 1979. Han tog musisk studentereksamen på Viborg Katedralskole i 1985 og blev cand.phil. i musikvidenskab fra Aarhus Universitet i 1992 med speciale i russisk rock.

Karriere 
I 1990'erne stiftede han latin-jazz-trioen "Trio de Janeiro" samt Leo Mathisen-orkesteret "Sigurd Barrett & The Cigars" og turnerede i Danmark, Sverige, Norge, Finland, Tyskland, Rusland, Brasilien og Argentina. Han optrådte med det crazy-komiske entertaintment-show Sigurd Barrett Piano Show som var en slags moderne og rytmisk pendant til Victor Borges shows.

I 1998-1999 deltog han i musikquizzen Op på Tangenterne på TvDanmark med Michael Bundesen som vært. Han blev kendt med tv-programmerne Sigurds bjørnetime og Hit med Sangen på DR1. Siden optrådte han i tv-showet Sigurds Ulvetime og var med til at skabe tv-programmerne Sigurd & Symfoniorkesteret, Sigurd & Big Bandet samt Sigurd og Operaen som introducerede henholdsvis klassisk musik, jazz og opera for børn.

Som forfatter har han udgivet bøgerne Sigurd fortæller Bibelhistorier, Sigurd fortæller om de nordiske guder, Sigurd fortæller om de græske guder, Sigurds ABC, Sigurds Verdensatlas og Sigurds Danmarkshistorie, der tilsammen har solgt mere end 500.000 eksemplarer. I 2016 udgav han tobindsværket Sigurd fortæller Danmarkshistorie, der også udkom som dobbelt cd og LP, e-bog, brætspil, iPad-spil, sangbog og korhæfte. Han har også skrevet og produceret 40 film og en tv-serie på DR Ramasjang.

Han har medvirket i over 250 tv-programmer, optrådt i 17 lande og udgivet 29  cd'er, 41 bøger samt en række videoer, dvd'er, brætspil mv.

Børnesangen Pilfingerdansen (2002) blev i 2020 populær i Danmark, Holland, Norge, Sverige og Belgien og havde på verdensplan flere end 200 millioner views.

Turneer 
Barrett har turneret flittigt med familiekoncerter som solist, med eget band og med DR Radiosymfoniorkestret, Ålborg Symfoniorkester, Sønderjyllands Symfoniorkester, Odense Symfoniorkester, Storstrøms Symfoniorkester og Copenhagen Phil. Han har bl.a. rejst med koncertturnéen Sigurd & Verden i 2002, 25 års jubilæumsturné i 2004, Leo Mathisen 100 års-turné i 2006-2007 samt med DR Radiosymfoniorkestret i Kina, Sigurds Bjørnetrio i Rusland 2005, i Danmark og Tyskland med DR Big Band i 2006 og i Danmark med forestillingerne Sigurds ABC, Sigurds Verdensatlas, Sigurd fortæller Bibelhistorier, Sigurd fortæller om græske og nordiske guder, Alt om Luther på 60 minutter og Sigurds Danmarkshistorie.

Privatliv 
Sigurd Barrett bor i Valby og er far til 7 børn. 

Han var i 1990-2012 gift med operasangerinden Winnie Merete Barrett. De har sammen fem børn. 

Sigurd Barrett har fra 2015 dannet par med den færøske violinist Heiðrun Petersen, som han har to døtre med.

Den 12. januar 2015 kørte Sigurd Barrett galt på vej til et arrangement i Skovlund-Ansager Hallen, da en haglbyge havde gjort vejen glat. Kun ved et lykketræf overlevede han ulykken.

Hæder 

 Dansk Musiker Forbunds Fatter-pris, 1992
 Erik Holms Legat, 2003
 Æreskunstner i Østermarie, 2003, hvor vejen Sigurds Bjørnesti er opkaldt efter ham
 Radiosymfoniorkestrets ærespris, 2003
 Viborgs Turistpris, 2003
 Radiosymfoniorkestrets børneambassadør, 2003
 Editon Wilhelm Hansens Musikformidlingspris, 2004
 Rasmus Klump-prisen, 2004
 KLF Kirke & Mediers TV-pris, 2004
 Årets Jordbærpris, 2004
 Holstebro Musikteaters Publikumspris, 2004
 Rosenkjærprisen, 2009 (for evnen til at formidle musik, musikhistorie og musikteori over for alle i almindelighed og over for børn i særdeleshed)
 Bibelselskabsprisen, 2010 (for at gøre Bibelen levende og nærværende for børn og deres forældre)
 BMF's børnebogspris, 2010, for Sigurd fortæller Bibelhistorier
 Carl Prisen, 2012, som bedste børnekomponist
 Nomineret for bedste børne-tv 2017 for Rod i historien med Sigurd Barrett og Rune Sten
 Modtog Den folkelige sangs pris på Rødding Højskole 2019

For salget af albums har han opnået fire guldplader og en platinplade i 2002-2010. Han er ambassadør for Børnehjælpsdagen og for SOS-Børnebyerne. Han blev optaget i Kraks Blå Bog i 2003.

Musicals 
 En Skærsommernats Drøm, Viborg Teater 2009
 Valhalla, Viborg Teater 2011
 Valhalla, Folketeatret 2014
 Sigurds Danmarkshistorie, Det Kongelige Teater, 2018-2019; instruktion af Louise Schouw, scenografi af Rikke Juellund, dramaturgi af Miriam Frandsen, medvirkende: Eskild Dohn (guitar), Martin Klausen (trommer), Mikkel Riber (bas) samt Adam Ild Rohweder, Ellinor Barrett, Dagmar Barrett og dansere fra Powerhouse. Landsdækkende turne med flere end 120 opførelser.
 Sigurd fortæller om de græske guder, Østre Gasværk Teater, efterår 2019
 Sigurd fortæller om Genforeningen, 2020-22
 Juleevangeliet the Musical, Randers Teater 2019 og 2022
 Sigurd fortæller om Naturvidenskab, DR Musikariet og landsdækkende turne 2021-22

Diskografi 
Diskografien omfatter album, med mindre andet er angivet.
 Sigurds Tumulterband, 1984 (mc)
 Sigurd Barrett Trio: Night Tunes, 1992 (mc)
 Sigurd Barrett & The Cigars, 1993 (mc)
 Trio De Janeiro, 1993
 The Early Years Of Sigurd Barrett 1938-52, 1995
 Sigurd Barrett & The Cigars, 1996
 Danish Christmas, 1996S
 The Spring, 1996
 Sigurds Bjørnetime, 1999
 Sigurds Bjørnetime 2, 2002
 Tillykke Bamse, 2002
 Sigurd & Symfoniorkestret, 2003
 Sigurd Barrett & The Cigars 25 års Jubilæum, 2004
 Gæt en sang med Sigurds Bjørnetime, 2004
 Sigurd & Symfoniorkestret 2, 2004
 Sigurds Bjørnetime 3, 2005
 Sigurd & Big Bandet, 2006
 Sigurd Barrett Trio: En Hyldest til Leo Mathisen, 2006
 DR Jul med Sigurd, 2007 (også dvd)
 Sigurds Bjørnetime 4, 2008 (også dvd)
 Sigurd Barrett & DR Big Band Live, 2008
 Sigurd fortæller Bibelhistorier, 2010 (også dvd)
 Sange fra Sigurdsgade, 2011
 Sigurds ABC, 2011 Sigurds Verdensatlas, 2012
 Sigurds sange om at være til, 2012 Julens salmer, 2013
 Sigurds sange om græske og nordiske guder, 2015
 Sigurd Barrett Greatest Hits, 2015
 Sigurds Danmarkshistorie, (Dobbelt CD og dobbelt LP) 2016
 Sigurd synger H.C. Andersen sange, 2018
 Sigurd synger salmer for store og små, 2019
 Sigurds sange om Genforeningen, 2020
 Syng med Sigurd, 2020
 Sigurds sange om Naturvidenskab, 2021
 Julesange med Sigurd og Bjørnen Bjørn, 2021
 Sigurds sange om Fyn, 2021

 Tv-programmer 
 Sigurd Barrett Special Lamp Show, TV 2, 2 shows 1995
 Op På Tangenterne, TV Danmark, 52 shows 1998-99
 Hit Med Sangen, DR1, 47 shows 1999-2004
 Sigurds Bjørnetime, DR 1, 120 programmer 1998-2010
 Sigurds Ulvetime, DR 2, 24 programmer 2000-2001
 Sigurd & Symfoniorkesteret, DR 1, 15 programmer 2001-2004
 Sigurd & Big Bandet, 7 programmer i 2006 og 7 programmer i 2007.
 Sigurd og Operaen 1011, 6 programmer
 Rod i Historien med Sigurd og Rune Sten, DR Ramasjang 2017

 Bibliografi 
 500 Debile Djokes, Strandbergs Forlag, 1989
 Den Russiske Rocks Historie, Aarhus Universitet, 1992
 Sigurd Barrett’s Erindringer, Strandbergs Forlag, 1996
 Sigurds Bjørnetime, Sangbog, Wilhelm Hansens Forlag, 1999
 Spidsnæserne og Dyrene som blev væk, Carlsen/Strandbergs Forlag, 2000
 500 Nye Debile Djokes, Strandbergs Forlag, 2001
 Gæt en Sang med Sigurds Bjørnetime, DR Multimedie, 2002
 Spidsnæserne på Skattejagt, DR Multimedie, 2003
 Spidsnæserne i Fjolleby, DR Multimedie, 2003
 Spidnæsernes tur til Månen, DR Multimedie, 2003
 Spidsnæserne i Cirkus, DR Multimedie, 2003
 Sigurd fortæller Godnathistorier, Politikens Forlag/DR Multimedie, 2003
 Bjørnen Bjørn i Zoo, DR Multimedie, 2004
 Bjørnen Bjørn klæder sig ud, DR Multimedie, 2004
 Sigurds Sangbog, DR Multimedie 2005
 Den store Musikbog 1, 2007
 Den store Musikbog 2, 2008
 Sigurd fortæller flere Godnathistorier, 2008
 Sigurd fortæller Bibelhistorier, Danmarks Kirkelige Mediecenter og Politikens Forlag, 2010
 Vores børn skal have det bedste, Politikens Forlag, 2010
 Sigurds ABC, Politikens Forlag, 2011
 Sigurds Verdensatlas, Politikens Forlag, 2012
 Sigurd fortæller om de nordiske guder, Politikens Forlag, 2013
 Sigurd fortæller om de græske guder, Politikens Forlag, 2014
 500 debile djokes, Jubilæumsudgave, Politikens Forlag 2014
 Detektiv Dunkeldirk og Julemysteriet, Politikens Forlag 2015
 Sigurd fortæller Danmarkshistorie, Politikens Forlag, 2016
 Sigurd fortæller om Luther, Politikens Forlag, 2017
 Sigurd fortæller om Kongerækken, Politikens Forlag, 2017
 Sigurd fortæller H.C.Andersens eventyr, Politikens Forlag, 2018
 Sigurds Lille Skole, Politikens Forlag, 2019
 Sigurd fortæller om Genforeningen, Politikens Forlag, 2019
 Julekalender til voksne, Forlaget Eksistensen, 2020
 Syng med Sigurd, Politikens Forlag 2020
 Sigurd fortæller historier fra Fyn, Politikens Forlag 2021
 Sigurd fortæller om naturvidenskab, Politikens Forlag 2021
 Bjørnen Bjørns godnatbog, Politikens Forlag 2023
 Bjørnen Bjørn og bilerne, Politikens Forlag 2023
 Bjørnen Bjørn på Bondegården, Politikens Forlag 2023
 Bjørnen Bjørn på Månen'', Politikens Forlag 2023

Referencer

Eksterne henvisninger 

 , Sigurd Barretts hjemmeside
 
 

Pianister fra Danmark
Komponister fra Danmark
Tv-værter fra Danmark
Danskere i 1900-tallet
Danskere i 2000-tallet
Personer fra Rødovre
Ansatte i DR
Personer i Kraks Blå Bog
Modtagere af Rosenkjærprisen
Modtagere af BMF's børnebogspris
Alumni fra Aarhus Universitet
Studenter fra Viborg Katedralskole